|  |  |  |
| --- | --- | --- |
|  PATVIRTINTA Telšių lopšelio-darželio „Nykštukas“ direktoriaus 2025 m. gegužės 08 d. įsakymu Nr. V1-36**TELŠIŲ LOPŠELIO-DARŽELIO „NYKŠTUKAS“****VALYTOJO PAREIGYBĖS APRAŠYMAS**

|  |
| --- |
|  |

 |  |

**I SKYRIUS**

**PAREIGYBĖ**

1. VALYTOJAS yra nekvalifikuotas Telšių lopšelio-darželio „Nykštukas“ darbuotojas.

2. Pareigybės lygis – D (I pakopa), kodas – 911209.

3. Pareigybės paskirtis – reguliariai ir kokybiškai valyti, dezinfekuoti ir prižiūrėti paskirtas įstaigos patalpas.

4. Pareigybės pavaldumas - direktoriaus pavaduotojui ūkiui ir bendriesiems klausimams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Valytojas – asmuo užtikrinantis lopšelio-darželio švarą ir tvarką priskirtoje teritorijoje.

6. Valytoju gali dirbti asmuo ne jaunesnis kaip 18 metų amžiaus, nustatyta tvarka pasitikrinęs sveikatą.

7. Valytojas privalo laikytis nustatyto darbo ir poilsio režimo.

8. Valytojas privalo informuoti įstaigos direktoriaus pavaduotoją ūkiui ir bendriesiems klausimams apie situaciją darbo vietose, darbo patalpose, kuri, jo įsitikinimu, gali kelti pavojų darbuotojų, vaikų ar lankytojų saugai ir sveikatai.

9. Valytojas, nukentėjęs dėl nelaimingo atsitikimo darbe, ūmios profesinės ligos, matęs įvykį arba jo pasekmes, privalo nedelsdamas apie tai pranešti direktoriui ar direktoriaus pavaduotojui ūkiui ir bendriesiems klausimams, jeigu jis pajėgia tai padaryti.

10. Įvykus nelaimingam atsitikimui, būtina nukentėjusiam suteikti pirmąją pagalbą, o prireikus iškviesti greitąją medicinos pagalbą tel.: 112.

11. Valytojas dirba vadovaudamasis darbo sutartimi, lopšelio-darželio nuostatais, lopšelio-darželio vidaus darbo tvarkos taisyklėmis, Valstybinėmis higienos normomis, saugos ir sveikatos instrukcija, Gaisrine saugos instrukcija bei šiuo pareigybės aprašymu.

12. Valytojui, pažeidusiam šios instrukcijos reikalavimus, taikoma Lietuvos Respublikos įstatymų nustatyta atsakomybė.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

13. Palaikyti švarą ir tvarką priskirtose patalpose.

14. Kasdien valyti priskirtas patalpas drėgnu būdu.

15. Prižiūrėti priskirtose patalpose augalus, juos laistyti, tręšti, valyti.

16. Naudoti tik pagal Valstybinės higienos normas leistinas priemones.

17. Aprūpinti bendro naudojimo tualetus reikiamomis higienos priemonėmis.

18. Kilimų valymui naudoti dulkių siurblius, prieš tai įsitikinus, kad jie tvarkingi ir susipažinus su šių prietaisų instrukcijomis.

19. Valyti salės ir kabinetų, pirmo aukšto laiptinės langus 2 kartus per metus (pagal poreikį ir dažniau).

20. Atlikti minkšto inventoriaus išdavimo, apskaitos, priežiūros funkcijas;

21. Pastebėjęs gaisrą valytojas nedelsdamas turi pranešti ugniagesiams pagalbos telefonu 112, iškviesti į gaisravietę darželio administracijos darbuotojus, gesinti gaisro židinį turimomis gaisro gesinimo priemonėmis.

22. Žinoti kaip jam elgtis kilus gaisrui, kur laikomos pirminės gaisro gesinimo priemonės, mokėti praktiškai jas panaudoti gaisro gesinimui.

23. Valytojas privalo dirbti sąžiningai, vykdyti vidaus darbo tvarkos taisykles, sanitarijos ir darbo saugos taisyklių reikalavimus.

24. Mokėti suteikti pirmąją medicinos pagalbą sau ir kitiems nukentėjusiems nelaimingo atsitikimo metu.

25. Laikytis nustatyto darbo ir poilsio režimo.

26. Informuoti direktoriaus pavaduotoją ūkiui ir bendriesiems klausimams apie pastebėtus baldų, sienų, durų, santechninių ir kitų įrenginių gedimus.

27. Vykdyti įstaigos vadovo ir tiesioginio vadovo nurodymus (žodinius ir raštiškus).

**IV SKYRIUS**

**PAVOJINGI, KENKSMINGI IR KITI RIZIKOS VEIKSNIAI, JŲ POVEIKIS SVEIKATAI**

28. Dulkių koncentracija darbo vietos erdvėje.

29. Susižeisti aštriomis inventoriaus, įrenginių ir mechanizmų briaunomis.

30. Susižeisti krentant daiktams, dūžtant stiklams.

31. Rizika kristi iš aukščio ar paslydus.

32. Pavojus užsikrėsti infekcine liga valant tualetus.

33. Galimas neigiamas ploviklių, valiklių, dezinfekavimo, nukenksminimo medžiagų poveikis sveikatai.

34. Elektros traumos pavojus.

**35. Valytojui draudžiama:**

35.1. valymo metu stovėti ant apšildymo, santechnikos ir kitokių įrenginių kaip paaukštinimo priemonių;

35.2. atremti kopėčias ar pačiam remtis į langų stiklus ar kitas netvirtas konstrukcijas;

35.3. stovėti ant palangės ir vaikščioti palange, neprisirišus saugos diržu;

35.4. valyti įtrūkusius, nepakankamai įtvirtintus langų stiklus ir rėmus;

35.5. šluostyti drėgnu skuduru arba liesti drėgnomis rankomis esančius su įtampa elektros laidus, kabelius, kištukų lizdus, jungiklius, elektros įrenginių korpusus;

35.6. keisti perdegusias lemputes ar saugiklius;

35.7. dirbti neblaiviam ar apsvaigusiam nuo alkoholio, narkotikų, toksinių medžiagų.

**IV SKYRIUS**

**ATSAKOMYBĖ**

36. Valytojas atsakingas už:

36.1. patalpų tvarką ir švarą;

36.2. sanitarinių-higieninių reikalavimų vykdymą;

36.3. patikėto turto saugumą;

36.4. valymui skirtų priemonių tinkamą laikymą ir naudojimą;

36.5. kokybišką savo funkcijų vykdymą.

37. Apie visus darbo metu pastebėtus trūkumus valytojas privalo informuoti direktorių ar direktoriaus pavaduotoją ūkiui ir bendriesiems klausimams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)